JMT ดีดแรง 5% รับเป้าใหม่ 33 บ. จับตากำไรครึ่งปีหลัง “ออลไทม์ไฮ”
JMT ดีดแรง 5% รับเป้าใหม่ 33 บ. จับตากำไรครึ่งปีหลัง “ออลไทม์ไฮ”
24 ก.ค. 2563

ผู้สื่อข่าวรายงานว่า ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ณ เวลา 10.34 น. อยู่ที่ระดับ 29 บาท บวก 1.50 บาท หรือ 5.45% สูงสุดที่ระดับ 29.25 บาท ต่ำสุดที่ระดับ 27.50 บาท ด้วยมูลค่าการซื้อขาย 290.93 ล้านบาท

ด้านบล.กสิกรไทย ระบุในบทวิเคราะห์ คงคำแนะนำ “ซื้อ” และเพิ่มราคาเป้าหมายขึ้นเป็น 33 บาท จาก 28 บาท เพื่อสะท้อนการปรับประมาณการกำไรปี 2563-65 จากการเรียกเก็บเงินสดที่แข็งแกร่ง
โดยการเรียกเก็บเงินสดฟื้นตัวขึ้นในเดือน พ.ค.-ก.ค. ซึ่งจะช่วยให้พอร์ตตัดจำหน่ายของ JMT เต็มจำนวนและหนุนให้กำไรช่วงครึ่งหลังของปีนี้สูงสุดเป็นประวัติการณ์
ทั้งนี้ คาดว่ากำไรสุทธิจะมี CAGR ที่ 23% ในปี 2563-65 จากพอร์ตตัดจำหน่ายเต็มจำนวนและการซื้อ NPL ก้อนใหญ่ในปี 2563-64